**Az előterjesztést megtárgyalta:**

* Jogi és Társadalmi Kapcsolatok Bizottsága
* Egészségügyi Szakmai Bizottság

 *A határozati javaslatot törvényességi*

 *szempontból megvizsgáltam:*

 */: Dr. Károlyi Ákos:/*

 *jegyző*

**ELŐTERJESZTÉS**

**Szombathely Megyei Jogú Város Közgyűlésének 2017. szeptember 14-i ülésére**

**Javaslat praxisjog értékesítésének jóváhagyására**

A Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 4. pontja, illetve az egészségügyi alapellátásról szóló 2015. évi CXXIII. törvény 5. § (1) bekezdése alapján önkormányzatunk kötelező feladata gondoskodni az egészségügyi alapellátásról. Szombathely Megyei Jogú Város közigazgatási területén a háziorvosok feladat-ellátási szerződés alapján látják el tevékenységüket.

A Szombathely, Dolgozók útja 1/A. szám alatt működő házi gyermekorvosi rendelő orvosa, **Dr. Milisits Éva** a praxis működtetési joga tárgyában 2017. augusztus 23. napján adásvételi előszerződést kötött **Szalainé** **Dr. Erdélyi Zsófia** csecsemő- és gyermekgyógyász szakorvossal, aki a szóban forgó 16. számú körzetet 2018. január 1. napjától egyéni vállalkozóként szeretné működtetni.

Dr. Milisits Éva a praxisjog elidegenítésére vonatkozó szándékát az Önkormányzatnak bejelentette. Szalainé Dr. Erdélyi Zsófiáta házi gyermekorvosi állás betöltésére a Vas Megyei Kormányhivatal Szombathelyi Járási Hivatala Hatósági Főosztályának Népegészségügyi Osztálya, valamint a Magyar Orvosi Kamara Vas Megyei Területi Szervezete is alkalmasnak találta.

Az önálló orvosi tevékenységről szóló 2000. évi II. törvény 2/A. § (1) - (2) bekezdései értelmében, az adott praxisjoggal érintett települési önkormányzat, a praxisjogot megszerezni kívánó orvossal előszerződést, majd ezt követően feladat-ellátási szerződést köt. Az előszerződés szövegét Szombathely Megyei Jogú Város Közgyűlése a 164/2015. (IV.16.) Kgy. sz. határozatában, a feladat-ellátási szerződés szövegét a 476/2012. (XI.29.) Kgy. sz. határozatában hagyta jóvá.

A fenti előszerződés megkötésén túl szükséges az Önkormányzat és Dr. Milisits Éva között 2013. január 10. napján megkötött feladat-ellátási megállapodás megszüntetése.

A Dr. Milisits Évával kötendő megállapodás tervezete az előterjesztés mellékletét képezi.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2017. augusztus „ ”**

 **(: Dr. Puskás Tivadar:)**

HATÁROZATI JAVASLAT

**…/2017. (IX. 14.) Kgy. számú határozat**

1. Szombathely Megyei Jogú Város Közgyűlése egyetért azzal, hogy a Szombathely, Dolgozók útja 1/A. szám alatti 16. számú házi gyermekorvosi körzetben a gyermekorvosi feladatokat Dr. Milisits Éva helyett Szalainé Dr. Erdélyi Zsófia lássa el 2018. január 1. napjától.
2. A Közgyűlés, a Dr. Milisits Éva házi gyermekorvossal – a feladat-ellátási szerződés megszüntetése tárgyában – kötendő megállapodást az előterjesztés mellékletében foglalt tartalommal jóváhagyja.
3. A Közgyűlés felhatalmazza a polgármestert, valamint a Szombathelyi Egészségügyi és Kulturális Intézmények Gazdasági Ellátó Szervezetének igazgatóját a Szalainé Dr. Erdélyi Zsófiával kötendő 164/2015. (IV.16.) Kgy. sz. határozat szerinti előszerződés és a 476/2012. (XI.29.) Kgy. sz. határozat szerinti feladat-ellátási szerződés, valamint a Dr. Milisits Évával kötendő – az előterjesztés melléklete szerinti – megállapodás aláírására.

**Felelős:** Dr. Puskás Tivadar polgármester

 Dr. Károlyi Ákos, jegyző

/a végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője

Vigné Horváth Ilona, a Szombathelyi Egészségügyi és Kulturális Intézmények Gazdasági Ellátó Szervezetének igazgatója/

 **Határidő:** azonnal /az 1. és a 2. pont vonatkozásában/

 2017. november 30. /a 3. pont vonatkozásában/